1. **ชื่องานวิจัย** โรงเรียนร่มโพธิ์ร่มไทร(ผู้สูงอายุ)ตำบลนาโก
2. **ชื่อผู้วิจัย** นางประมวล พันธุ์คุ้มเก่า
3. **หน่วยงาน** รพ.สต.นาโก อ.กุฉินารายณ์ จ.กาฬสินธุ์
4. **ปีที่จัดทำ ๒๕๖๐**
5. **หลักการและเหตุผล** ด้วยปัจจุบันโครงสร้างประชากรของตำบลนาโก วัยผู้สูงอายุเริ่มมีผู้อายุยืนยาวมากขึ้นและมีจำนวนผู้สูงอายุเพิ่มมากขึ้นทุกปีถือเป็นการก้าวหน้าสู่สังคมผู้สูงอายุที่รวดเร็ว คิดเป็นร้อยละ ๒๙.๕๔ ของประชากรทั้งหมด ผลกระทบที่เกิดจากแนวโน้มการเปลี่ยนแปลงประชากรดังกล่าวข้างต้น ที่เริ่มปรากฏขึ้นในชุมชน จำนวนผู้สูงอายุที่ป่วยด้วยโรคเรื้อรังที่เพิ่มมากขึ้น มีปัญหาสุขภาพจิต มีภาวะซึมเศร้าในผู้สูงอายุจากการถูกทอดทิ้งให้อยู่เพียงลำพัง
6. **วัตถุประสงค์**

๖.๑ เพื่อสร้างพื้นที่การมีส่วนร่วมของภาคีเครือข่ายในการกำหนดยุทธศาสตร์ และร่วมขับเคลื่อนยุทธศาสตร์การส่งเสริมสุขภาพผู้สูงอายุ

๖.๒ เพื่อเป็นจุดศูนย์รวมการพบปะของผู้สูงอายุ สร้างพื้นที่และโอกาสให้ผู้สูงอายุเข้าร่วมกิจกรรมในการพัฒนาความสามารถในการดูแลรักษาสุขภาพตนเอง และผู้สูงอายุด้วยกัน

๖.๓ เพื่อให้ผู้สูงอายุดูแลสุขภาพตนเองอย่างถูกวิธี และถ่ายทอดความรู้ด้านสุขภาพแก่ผู้อื่นได้

๖.๔ เพื่อลดภาวะซึมเศร้าในผู้สูงอายุ

๖.๕ เพื่อให้ผู้สูงอายุที่ ADL เพิ่มขึ้น ได้มาร่วมกิจกรรมในโรงเรียนผู้สูงอายุ

1. **กลุ่มเป้าหมาย** มีแนวทางการจัดตั้งโรงเรียนผู้สูงอายุโดยชุมชนมีส่วนร่วม มีนักเรียนผู้สูงอายุทั้งหมด ๒๐๐ คน
2. **เครื่องมือ**
3. **ขั้นตอนการดำเนินงาน**

๙.๑ จัดประชุมภาคีเครือข่าย มีกระบวนการแลกเปลี่ยนเรียนรู้การมีส่วนร่วมในการกำหนดยุทธศาสตร์และการสนับสนุนด้านในการพัฒนาให้ผู้สูงอายุมีความสามารถในการดูแลรักษาสุขภาพตนเองและผู้สูงอายุด้วยกัน เป็นจุดศูนย์รวมการพบปะ การแลกเปลี่ยน เรียนรู้ วิถีชีวิตวัฒนธรรม ภูมิปัญญาท้องถิ่นของผู้สูงอายุ สร้างพื้นที่และโอกาสให้ผู้สูงอายุเข้าร่วมกิจกรรมในการพัฒนาความสามารถ พัฒนาทักษะความรู้ ด้านสังคม วัฒนธรรมประเพณีผู้ไทยและความรู้ด้านต่าง ๆ แก่ผู้สูงอายุให้สามารถดำรงชีวิตอยู่ในสังคมได้อย่างมีความสุขและการเรียนรู้ตลอดชีวิตภายใต้ทุนทางสังคมที่เข้มแข็งของภาคีเครือข่ายทุกภาคส่วนในตำบลนาโก และได้จัดตั้งโรงเรียนร่มโพธิ์ร่มไทร(ผู้สูงอายุ)ตำบลนาโก

๙.๒ จัดกระบวนการเรียนการสอนยึดผู้เรียนเป็นสำคัญ โดยการมีส่วนร่วมของ ๔ องค์กรในชุมชน คือ อบต. ฝายปกครอง โรงพยาบาลส่งเสริมสุขภาพตำบลนาโกและโรงเรียนในพื้นที่

๙.๓ นักเรียนผู้สูงอายุมีส่วนร่วมในการเยี่ยมบ้านผู้สูงอายุที่ติดบ้าน ติดเตียง และผู้สูงอายุที่มีภาวะซึมเศร้า

๙.๔ ผู้สูงอายุที่มี ADL เพิ่มขึ้น และผู้สูงอายุที่มีภาวะซึมเศร้าเข้าร่วมกิจกรรมในโรงเรียนผู้สูงอายุ

1. **คำสำคัญ**
2. **ประเภทผลงาน R2R**
3. **สถานะ (จัดทำโครงร่าง เสนอโครงร่าง เก็บข้อมูล วิเคราะห์ข้อมูล จัดทำรายงาน)**